## Naputak o provedbi Uredbe o posebnom porezu na kamate

### NN 19/1994 (11.3.1994.), Naputak o provedbi Uredbe o posebnom porezu na kamate

# MINISTARSTVO FINANCIJA

Na temelju članka 9. Uredbe o posebnom porezu na kamate ("Narodne
novine", br. 11/94. i 13/94.) ministar financija donosi

## NAPUTAK

### O PROVEDBI UREDBE O POSEBNOM POREZU NA KAMATE

1. Obvezi plaćanja posebnog poreza na kamate podlježu banke, štedionice,
štedno-kreditne organizacije i druge pravne osobe koje odobravaju kredite
odnosno zajmove pravnim i fizičkim osobama.

Pod kamatom iz članka 1. Uredbe o posebnom porezu na kamate (u daljnjem
tekstu Uredba), podrazumijeva se, pored ugovorene kamate, i naknada, provizija
ili drugi troškovi koje kreditor zaračunava kod odobravanja kredita odnosno
zajma, te ostvareni iznos diskonta pri otkupu vrijednosnih papira.

2. Poseban porez na kamate ne obračunava se na prihode od zateznih kamata,
ako je ugovorena zatezna kamata caiža ili jednaka propisanoj zateznoj kamati.

3. Poreznu osnovicu posebnog poreza na kamzte čine obračunane odnosno
naplaćene kamate kojima se pribavlja naknada, provizija i drugi ugovoreni
troškovi (u daljnjem tekstu: kamata), kod odobravanja kredita odnosno zajma,
ako u zbroju mjesečno iznose više od eskontne stckpe Narodne banke Hrvatske
preračunane na mjesečnu razinu, uvećane za jedan postotni poen. Kod preračunavanja
godišnje kamatne stope na mjesečnu razinu, za mjesec se uzima 30 dana,
odnosno za godinu 360 dana.

Ako je ugovorena zatezna kamata veća od propisane, u osnovicu iz stavka
1. ove točke uključuje se i razlika izmedu ugovorene i propisane zatezne
kamate.

U osnovicu iz stavka 1. ove točke ne ukljućuje se naknada platnog prometa
u visini tarife Zavoda za platni promet i provizija koju plaćaju bankama
javna poduzeća i druge pravne osobe kada odobravaju kredite odnosno zajmove
sukladno Uredbi o mogućnosti korištenja kredita i zajmova kod javnih poduzeća
i drugih pravnih osoba u državnom i pretežno državnom vlasništvu ("Narodne
novine", br. 11/94.), ako je ta provizija zaračunata do 0,5% odobrenog
kredita odnosno zajma.

4. Ako je banka uzela kredit iz inozemstva u svoje ime a za račun korisnika
kredita, osnovicu za oporezivanje ćini razlika između kamata koju plaća
inozemnom kreditoru i naplaćuje od domaćeg korisnika kredita, ako ta razlika
u kamatama iznosi više od eskontne stope Narodne banke Hrvatske, preračunane
na mjesečnu razinu.

5. Za utvrđivanje osnovice iz točke 3. ovog Naputka, a u svezi s člankom
2. Uredbe, obračun kamata obavlja se primjenom konformnog načina obračuna.

6. Ako su obračunane kamate po odobrenom kreditu odnosno zajmu veće
od eskontne stope Narodne banke Hrvatske, prersćunane na mjesečnu razinu,
uvećane za jedan postotni poen, na razliku od ovako utvrdene kamate do
3 postotna poena plaća se poseban porez po stopi od 40%, a ako su ugovorene
kamate preko 3 postotna poena plaća se poseban porez po stopi od 80%.

7. Na ugovore zaključene prije stupanja na snagu Uredbe (17. veljače
1994. godine), po kojima je kredit odno sno zajam stavljen u korištenje,
obveza plaćanja posebnog poreza na kamate poćinje teći od 1. ožujka 1994.
godine. na kamate obračunate odnosno naplaćene od 1. ožujka 1994. godine.
Za ugovore zaključene poslije stupanja na snagu Uredbe tj. nakon 17. veljače
1994. godine, obveza plaćanja poreza počinje teći od dana zaključenja ugovora
o kreditu ili zajmu, odnosno njegovog stavljanja u korištenje.

8. Poseban porez na kamate plaća se na račun 840-2143, sukladno Naredbi
o uplatnim računima prihoda proraču na, društvenih fondova te za financiranje
drugih javnih potreba. načinu uplaćivanja tih prihoda i izvješćivanju korisnika
o njima ("Narodne novine", br. 114/93., 10/94 i 14/94.).

9. Ovaj Naputak stupa na snagu danom objave u "Narodnim novinama".

Klasa: 450-05/94-01/05

Urbroj: 513-11/94-2

Zagreb, 1. ožujka 1994.

Ministar financija

**dr. Zoran Jašić, v. r.**

Naputak, NN 19/1994-341